Цул т1аьхьа дог1уш долу шо машаре деара Нохчийчохь. Амма оцу машарх пайда паччахьан эскаро ийцира. Шайна б1ег1ийла долчу arlop, бусалба дин тидийта инарлаша Нохчийчу валийнера г1езалойн шахьарера – Казанера молла Тажаддин Мустафин. Цо хьехамаш бора нохчашна к1айчу паччахьна муьт1ахь хила деза, цуьнан герзана хьалха охьата1а деза, бохуш. Цул сов, цо ч1агдора бусалба нах вирдашка бекъабалар Исламаца ца дог1у, зуькарш дар Исламана дуьхьал ду, керста наха шайга бен боху барт а цаьрца бан беза, массо дин а Делера ду. Шайга цара олла бахахь коча жа1ар а олла, килсчу а г1о, Аллах1 дагахь латтийчахьана довлу шу, бохуш.